Bolivia: Evo Morales retalla la presència de dones ministres en el seu gabinet
Escrit per Redacció CIMAC / La Independent	dijous, 2 de febrer de 2012 17:23
De 20 càrrecs només n'hi ha 7; "atemptat a la democràcia", acusen
El president de Bolívia, Evo Morales, atempta contra la governabilitat democràtica en transgredir la paritat de gènere, i retallar severament la participació de les dones en alts càrrecs de govern, va acusar l'Observatorio de Género de la Coordinadora de la Mujer.
L'organització civil es va pronunciar després que dilluns passat Morales va donar a conèixer els nous canvis realitzats en la integració del Gabinet Ministerial, en què només set càrrecs seran assumits per dones, el que implica una reducció del 10 per cent respecte a l'any anterior.
Ja el 2011 el mandatari bolivià havia deixat únicament nou dones al gabinet. Amb aquesta nova retallada ara les dones només representen 35 per cent d'un total de 20 alts càrrecs.
L'Observatorio de Género de la Coordinadora de la Mujer ha demanat al govern que, en la reformulació de lleis i aprovació d' acords, ha de desenvolupar una mirada interinstitucional que tingui en compte les opinions de les dones sobre l'autonomia dels seus cossos i la seva sexualitat.
Visites del contingut : 18716292